La 3a Divisió Mecanitzada (anglès: "3rd Mechanised Division"), coneguda en diverses ocasions com Iron Division, 3rd (Iron) Division o Iron Sides, és una divisió de l'exèrcit regular britànic. Va ser creada el 1809 pel Duc de Wellington com a part de l'Exèrcit Angloportuguès, per servir a la Guerra Peninsular, sent coneguda com la Fighting 3rd sota el comandament de Sir Thomas Picton durant les Guerres Napoleòniques. Hom es refereix a la divisió com Iron Division (la "Divisió de Ferro"), un sobrenom adquirit durant les dures lluites de 1916 durant la I Guerra Mundial. Entre altres honors de batalla de la divisió s'inclouen la batalla de Waterloo, la Guerra de Crimea, la Segona Guerra Bòer i la Segona Guerra Mundial. Durant un temps a la Segona Guerra Mundial va ser comandada per Bernard Montgomery. La divisió havia de formar part del proposat Commonwealth Corps, format per la planejada invasió del Japó de 1945-46, però va ser dissolta quan la guerra acabà després dels bombardejos atòmics d'Hiroshima i Nagasaki.